**Betso 1**

Alas singko gi chatanmak kahuhulo’ si nåna

Ha uga i neni ya ayu na ma’pos, mama’amotsa para i familia

Na senmånnge’ mapångon-måmi, paopao na nina’lagu

Mayalaka’ na chåda’, churisos, hineksa’, ni ma aflitu yan åhos

**Koru**

Este i che’cho’ nåna, gof takhilo’ gi halom familia

Memeggaiña guihi ti ta lili’e’, kololo’ña i mansen guaguan

**Betso 2**

Entre mala’et yan puti, lao empottante i che’cho’ tåta

Ha dingu i asaguå-na yan i famagu’on-ña, ya humanao ume’guinaha

Lulok, yan mattiyu, mubiet yan busise’, lina’la’ katpenteru

Inapåsen tanores lao magåhet na sesso, guaha na’-ñiha i familia todu

**Koru**

Este i che’cho’ tåta, gof takhilo’ gi halom familia

Memeggaina guihi ti ta lili’e’, kololo’ña i mansen guaguan

**Betso 3**

Hamyo på’go nai na kinahulo’, lå’yiyi na en fanmanosge

Eyak månu i siña ginen i dos saina, sa’ ti en tingo’ i oran-ñiha

Yanggen håfa matago’-miyu, kulang makkat ya munga hamyo

Hasso tenga i sinappet Na yan Ta, ya en singon ha’ chumo’gue i che’cho’-miyu.

**Koru**

Este i che’cho’ saina gof takhilo’ gi halom familia

Memeggaiña guihi ti ta lili’e’, kololo’ña i mansen guaguan